שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

חגורת האליפות של ה-UFC‏ (2001-2018)
**אליפות הלחימה האולטימטיבית** (באנגלית: **Ultimate Fighting Championship**, בקיצור **UFC**) היא החברה הפרטית הגדולה ביותר בעולם לקידום ענף אמנויות הלחימה המשולבות (MMA), אשר מארחת את הלוחמים שדירוגם הוא הגבוה ביותר בענף ומפיקה אירועי לחימה ברחבי העולם. החברה ממוקמת בארצות הברית. היא מחלקת את קטגוריית המשקל של לוחמיה לשמונה יחידות משקל ואוכפת את חוקי הלחימה המשולבת. הארגון נוסד בשנת 1993 ובשנת 2001, נקנה על ידי חברת Zuffa (אנ') בעלות של 2 מיליון דולרים ונוהל על ידי האחים לורנצו ופרנק פרטיטה. בשנת 2016, רכשה חברת WME-IMG (אנ') את ה-UFC מהאחים פרטיטה בעלות של 4 מיליארד דולרים. דיינה וייט (אנ') משמש כנשיא הארגון.

אירוע ה-UFC הראשון התרחש בשנת 1993 בדנוור, קולורדו. מטרת האירוע הייתה לזהות את אמנות הלחימה היעילה ביותר בקרב אמיתי בין מתחרים בעלי שיטות אימונים שונות, ביניהן איגרוף, ג'ו ג'יטסו ברזילאי, טאקוונדו, היאבקות, איגרוף תאילנדי, קראטה וסגנונות נוספים. בתחרויות מאוחרות יותר, מתחרים החלו לאמץ טכניקות ממספר אמנויות לחימה, מה שעזר בעקיפין ליצירתו של סגנון מודרני נפרד הידוע בשם אמנות הלחימה המשולבת.

אליפות הלחימה האולטימטיבית צברה פופולריות רבה הודות לשידורי טלוויזיה בכבלים, סיקור טלוויזיוני מקיף והתרחבות לאזורים כקנדה, אירופה, אוסטרליה, המזרח התיכון, אסיה וכן שווקים חדשים בתוך ארצות הברית. החל משנת 2001, ניתנה האפשרות לצפות באירועי האליפות דרך שידורי שלם וצפה במדינות כמו ארצות הברית, אוסטרליה, קנדה, ברזיל, ניו זילנד ואיטליה.

בין הלוחמים המזוהים ביותר בענף נמנים צ'אק לידל, רנדי קוטור, מינוטאורו נוגיירה, ליוטו "הדרקון" מצ'ידה, רויס גרייסי, ג'ון ג'ונס, רונדה ראוזי, ג'וניור דוס סנטוס, הולי הולם, קיין ולסקז, אנדרסון סילבה, פיודור ימליאננקו, חביב נורמגומדוב, קונור מקגרגור, ג'ורג' סנט פייר, קן שמרוק, טיטו אורטיז, מארק קולמן, מאט היוז, אורייה פייבר, מאוריציו "שוגון" רואה, ונדרליי סילבה, ויטור בלפורט, דן "הנדו" הנדרסון, אנדריי ארלובסקי, אנטוניו "ביגפוט" סילבה ונייט דיאז.

לוחמים ישראלים
--------------

ארבעה לוחמים ישראלים בלבד התחרו במסגרת ה-UFC, מוטי הורנשטיין שערך שני קרבות בשנים הראשונות של החברה והפסיד למארק קולמן ב-UFC 10 ולמארק קר ב-UFC 14, ונועד להט שהפסיד בקרב הראשון וניצח בשני והשלישי, הפסיד בקרב הרביעי ואז עזב לטובת ארגון הבלאטור. בנובמבר 2020, נתן לוי הוחתם בארגון ונלחם באירוע UFC מול הלוחם המקסיקני רפה גרסיה (אנ') והפסיד בהחלטת שופטים אחידה. באפריל 2022, לוי ניצח את קרב ה-UFC הראשון בחייו ולאחריו ניצח גם את השלישי. 

במרץ 2023 הצטרף לחבורה ינאל אשמוז שניצח בבכורה שלו בנוקאאוט מרשים בתוך דקה את יריבו הבריטי.

1) מוטי הורנשטיין

2) נועד להט

3) נתן לוי

4) ינאל אשמוז

אלופים נוכחיים
--------------

טבלת האליפות מכל הזמנים
### גברים

| קטגוריית משקל | מגבלת משקל | אלוף | מאז | הגנה על התואר |
| --- | --- | --- | --- | --- |
| משקל כבד | 248lb, 112kg | ארצות הבריתארצות הברית ג'ון ג'ונס | 4 במרץ 2023 (*UFC 285*) | 0 |
| 262lb, 119kg | אנגליהאנגליה טום אספינל (תוצאת ביניים) | 0 |
| משקל חצי-כבד | 205lb, 93kg | ברזילברזיל אלכס פריירה (אנ') | 11 בנובמבר 2023 (UFC 295) | 0 |
| משקל בינוני | 185lb, 84kg | דרום אפריקהדרום אפריקה דריקוס דו פלסיס (אנ') | 20 בינואר 2024 (UFC 297) | 0 |
| משקל חצי-בינוני | 170lb, 77kg | אנגליהאנגליה לאון אדוארדס (אנ') | 21 באוגוסט 2022 (*UFC 278*) | 2 |
| משקל קל | 155lb, 70kg | רוסיהרוסיה אסלאם מחאצ'ב ‏ | 22 באוקטובר 2022 (UFC 280) | 2 |
| משקל נוצה | 145lb, 66kg | אוסטרליהאוסטרליה איליה טופוריה (אנ') | 17 בפברואר 2024 (*UFC 298*) | 0 |
| משקל תרנגול | 135lb, 61.2kg | ארצות הבריתארצות הברית שון אומאלי (אנ') | 19 באוגוסט 2023 (*UFC 292*) | 0 |
| משקל זבוב | 125lb, 57kg | ברזילברזיל אלכסנדר פנטוג'ה (אנ') | 8 ביולי 2023 (UFC 290) | 0 |

### נשים

| קטגוריית משקל | מגבלת משקל | אלופה | מאז | הגנה על התואר |
| --- | --- | --- | --- | --- |
| משקל נוצה |  | ללא אלופה (תואר פנוי) | 20 בינואר 2024 (UFC 297)‏ | 0 |
| משקל תרנגול | 145lb, 66kg | ארצות הבריתארצות הברית ראקל פנינגטון (אנ') | 20 בינואר 2024 (UFC 297) | 0 |
| משקל זבוב | 125lb, 57kg | מקסיקומקסיקו אלכסה גראסו (אנ') | 4 במרץ 2023 ‏(UFC 285) | 1 |
| משקל קש | 115lb, 52kg | סיןסין זאנג ויילי (אנ') | 12 בנובמבר 2022 ‏(UFC 281) | 1 |

זירת האוקטגון באירוע UFC

היכל התהילה
-----------

| חלוצים | שנה |
| --- | --- |
| רויס גרייסי | 21 בנובמבר 2003 |
| קן שמרוק | 21 בנובמבר 2003 |
| דן סברן | 16 באפריל 2005 |
| רנדי קוטור | 24 ביוני 2006 |
| מארק קולמן | 1 במרץ 2008 |
| צ'אק לידל | 11 ביולי 2009 |
| מאט היוז | 29 במאי 2010 |
| טיטו אורטיז | 7 ביולי 2012 |
| פט מילטיץ' | 5 ביולי 2014 |
| באס רוטן | 11 ביולי 2015 |
| אנטוניו רודריגו נוגיירה | 10 ביולי 2016 |
| דון פריי | 10 ביולי 2016 |
| מוריס סמית' | 6 ביולי 2017 |
| קזושי סקוראבה | 6 ביולי 2017 |
| מאט סרה | 5 ביולי 2018 |
| ריץ' פרנקלין | 5 ביולי 2019 |
| קווין רנדלמן | 23 בספטמבר 2021 |
| חביב נורמגומדוב | 30 ביוני 2022 |
| דניאל קורמייה | 30 ביוני 2022 |
| ינס פולבר | 6 ביולי 2023 |
| אנדרסון סילבה | 6 ביולי 2023 |

קישורים חיצוניים
----------------

ויקישיתוף מדיה וקבצים בנושא **אליפות הלחימה האולטימטיבית** בוויקישיתוף
* 

* אתר האינטרנט הרשמי של אליפות הלחימה האולטימטיבית (באנגלית)
* אליפות הלחימה האולטימטיבית, ברשת החברתית פייסבוק

* אליפות הלחימה האולטימטיבית, ברשת החברתית אקס (טוויטר)

* אליפות הלחימה האולטימטיבית, ברשת החברתית אינסטגרם

* אליפות הלחימה האולטימטיבית, ברשת החברתית טיקטוק

* אליפות הלחימה האולטימטיבית, סרטונים בערוץ היוטיוב

* אליפות הלחימה האולטימטיבית, ערוץ באתר Twitch.tv
* האתר הרשמי של ארגון UFC
* חדשות UFC בעברית
* רדיו UFC

הערות שוליים
------------

1. ↑  INTRODUCING THE UFC LEGACY CHAMPIONSHIP BELT, ufc.com JAN. 17, 2019
2. ↑  Dana White on $4 billion UFC sale: 'Sport is going to the next level'
3. ↑  Mark-Coleman-vs-Moni-Horenstein, באתר metacafe.com סרטונים

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2008091454
* VIAF: 265617162
* WorldCat: lccn-no2008091454

 |